«Մահմեդական գիտնականի» կարծիքով, այլադավանների ոչնչացումը միանգամայն թույլատրելի է և անգամ անհրաժեշտ։ Նրանց ոչնչացումը, ովքեր խանգարել են ճշմարտության ճառագմանը, նրանց պատասխանը, ովքեր ոտնձգություն են արել իսլամի նկատմամբ, նրանց պատիժը, ովքեր ցանկացել են խավարել նրա լույսը, անհրաժեշտ են դարձել հանուն խաղաղության և հանգստության։ Գյուլենը հնարավոր և արդարացված է համարում պատերազմը կրոնական պատճառներով, ընդ որում, ոչ միայն հանուն կրոնի պաշտպանության, այլև Ալլահի վսեմափայլ անվան հաստատման։ Նույն «Դարի ծնած կասկածները» գրքում (1-ին հատոր) նա գրում է. «Իսկ եթե պատերազմն անխուսափելի է եղել, ապա այն մղվել է բացարձակապես հանուն աշխարհի բոլոր ծագերում Ալլահի վսեմափայլ անվան հաստատման, և այդ սկզբունքին երբեք չենք դավաճանել»։